**Στη θεματική περίοδο παρομοιάζονται δύο όροι, δηλαδή συγκρίνονται και στη συνέχεια βρίσκονται οι μεταξύ τους ομοιότητες. Με την αναλογία, δηλαδή, τονίζεται η ομοιότητα ή οι ομοιότητες ανάμεσα σε πράγματα που εκ πρώτης όψεως φαίνονται ή είναι διαφορετικά. Έτσι η αναλογία μπορεί να είναι κυριολεκτική ή μεταφορική.**

**☻**Σημάδια αναγνώρισης: λέξεις ή φράσεις όπως : **όπως.. έτσι, τόσο... όσο, ανάλογος, -η, -ο, αναλογία, αναλογικά, κατ΄αναλογία, όμοια ή παρόμοια, μοιάζω, παρομοιάζω, παραλληλίζω, παραβάλλω, παραβολή**.

Π.χ.

Μια ανθρώπινη ψυχή χωρίς την πρέπουσα παιδεία μοιάζει με ένα μάρμαρο λατομείου, που δεν αποκαλύπτει καμιά από τις ομορφιές του, ως τη στιγμή που η τέχνη του μαρμαρά αποκαλύψει τα χρώματα και φέρει στο φως κάθε απόχρωση, κηλίδα και φλέβα που περνά μέσα από τον κορμό του. Με τον ίδιο τρόπο και η παιδεία, όταν επενεργήσει πάνω σε ένα έξοχο πνεύμα, μας αποκαλύπτει όλες τις κρυφές αρετές και τα προτερήματά του, που χωρίς μια τέτοια βοήθεια δε θα μπορούσαν ποτέ να βγουν στο φως.

**Σε μία τέτοια άσκηση απαντάμε:**

Η παράγραφος αναπτύσσεται με αναλογία. Ο συγγραφέας συγκρίνει το …………… με το …………….. και εντοπίζει τις εξής ομοιότητες: ………………...

Παράλληλα υπάρχει και το εξής ή τα εξής σημάδι/-α αναγνώρισης: «……………..».

**ΕΝΤΟΠΙΣΤΕ ΤΗ ΔΟΜΗ ΚΑΙ ΤΟΝ ΤΡΟΠΟ ΑΝΑΠΤΥΞΗΣ ΤΗΣ ΠΑΡΑΚΑΤΩ ΠΑΡΑΓΡΑΦΟΥ**

«Πόσες φορές δε θ΄ ακούσετε να παρομοιάζουν το σήκωμα μερικών ανθρώπων χωρίς αξία – χωρίς αληθινά φτερά, χωρίς εσωτερική δύναμη – με το πέταγμα ενός κουρελόχαρτου, που ένα ευνοϊκό αεράκι μπόρεσε να το ανεβάσει για λίγες στιγμές μεσούρανα μες στο φως και τη δόξα ενός ηλιοβασιλέματος. Αλλά όπως, μόλις πάψει να φυσά το αγεράκι, το κουρελόχαρτο πέφτει στον τζίγκο, στο δρόμο, στη σκόνη, στη λάσπη, έτσι πέφτει και ο ψευτοανεβασμένος άνθρωπος μόλις του λείψει η εξωτερική δύναμη, η προστασία που τον σήκωσε απ΄τα χαμηλά. Κι όπως μας γελά το κουρελόχαρτο πως είναι ένα ζωντανό κι άσπρο πουλί, με μακριές δυνατές φτερούγες, έτσι μας γελά, όταν βρίσκεται στο ύψος του, κι ο ανάξιος άνθρωπος πως κάτι είναι. Ύστερα, με το άδοξο πέσιμό του βλέπουμε πως δεν ήταν τίποτα και πως τόσο καιρό μας γελούσε…».

Γρ, Ξενόπουλος, «Αθηναϊκές επιστολές»

Στην παράγραφο αυτή στη θεματική περίοδο συγκρίνονται (ΣΥΓΚΡΙΣΗ)πρόσωπα, φαινόμενα, πράγματα ή ιδέες και στα σχόλια/λεπτομέρειες που ακολουθούν εντοπίζονται οι μεταξύ τους διαφορές (ΑΝΤΙΘΕΣΗ). Π.χ. ειρήνη≠πόλεμος, μέρα≠νύχτα,…

Την παράγραφο με σύγκριση και αντίθεση την αναπτύσσουμε με δύο τρόπους: ή παρουσιάζοντας όλα μαζί τα γνωρίσματα του ενός μέλους και στη συνέχεια, αντιθετικά, όλα τα γνωρίσματα μαζί του άλλου μέλους ή καταγράφονται σημείο προς σημείο οι διαφορές των συγκρινόμενων αντιτιθέμενων μελών. Η περίοδος κατακλείδα περιλαμβάνει το συμπέρασμα μιας σύγκρισης/ αντίθεσης ή μια γενική παρατήρηση και κρίση.

**☻** Σημάδια αναγνώρισης: λέξεις ή φράσεις που δηλώνουν αντίθεση όπως: **αντίθετα, απεναντίας, εντούτοις, αλλά, ωστόσο, όμως, παρόλου που, διαφέρω, διαφορά, αντιθέτω, αντίθεση, συγκρίνω, σύγκριση, ομοιότητα, από την άλλη πλευρά. Οι αντιθετικοί και παραχωρητικοί σύνδεσμοι : αν και, ενώ, μολονότι, και που, και ας, και αν, και να, και που, και οι αντώνυμες λέξεις**. Π.χ.

Μια καλύβα Εσκιμώων δεν έχει καμιά απολύτως ομοιότητα με μια καλύβα Ινδιάνων. Οι τελευταίοι φτιάχνουν την καλύβα τους γύρω από ένα πλαίσιο από κοντάρια. Τα μπήγουν στο χώμα πλάγια, έτσι που να ενώνονται σε ένα σημείο στην κορυφή, σχηματίζοντας ένα είδος πυραμίδας. Την απόσταση ανάμεσα στα κοντάρια την καλύπτουν με φλούδες ή ψάθες ή και με ακατέργαστες προβιές. Μπαίνουν στην καλύβα τους σηκώνοντας ένα πτερύγιο του εξωτερικού καλύμματος. Οι Εσκιμώοι, αντίθετα, φτιάχνουν ημιυπόγεια την καλύβα τους. Τη χτίζουν με πέτρες, που τη σκεπάζουν κατόπιν με βρύα. Γεμίζουν έπειτα τις ρωγμές με περισσότερα βρύα και τέλος συσσωρεύουν χιόνι στα πλάγια και πάνω. Για να μπουν στην καλύβα τους, στηρίζονται στα χέρια και στα γόνατα και σέρνονται μέσα σε ένα μακρύ διάδρομο, που έχουν σκάψει κάτω από το χιόνι. Ούτε η ινδιάνικη καλύβα ούτε η καλύβα των Εσκιμώων φαίνεται να είναι μια κατοικία, όπου θα μπορούσε να ζήσει ένας πολιτισμένος άνθρωπος.

**Σε μία τέτοια άσκηση απαντάμε:**

Η παράγραφος αναπτύσσεται με σύγκριση – αντίθεση. Ο συγγραφέας συγκρίνει (π.χ. την καλύβα των Εσκιμώων με την καλύβα των Ινδιάνων και εντοπίζει τις εξής διαφορές (:……..

…………………………………………………………………………………………………………

………………………………………………………………………………………………………….

…………………………………………………………………………………………………………..

…………………………………………………………………………………………………………….

……………………………………………………………………………………………………………

Παράλληλα εντοπίζονται και τα ακόλουθα σημάδια αναγνώρισης: «……………………………